Document ID: 31993R1542

ΚΑΝΟΝΙΣΜΟΣ (ΕΟΚ) αριθ. 1542/93 ΤΟΥ ΣΥΜΒΟΥΛΙΟΥ της 14ης Ιουνίου 1993 για τον καθορισμό, για την περίοδο εμπορίας 1993/94, των μηνιαίων προσαυξήσεων των τιμών των σιτηρών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι ο κανονισμός (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (4) προβλέπει στο άρθρο 3 τον καθορισμό μηνιαίων προσαυξήσεων που εφαρμόζονται στην τιμή παρεμβάσεως και στην τιμή κατωφλίου-
ότι, κατά τον καθορισμό του αριθμού και του ποσού των μηνιαίων προσαυξήσεων, καθώς και του καθορισμού του πρώτου μήνα κατά τη διάρκεια του οποίου θα εφαρμόζονται, θα πρέπει να λαμβάνονται υπόψη, αφενός, τα έξοδα αποθηκεύσεως και χρηματοδοτήσεως για την αποθεματοποίηση των σιτηρών στην Κοινότητα και, αφετέ-ου, η ανάγκη διαθέσεως των αποθεμάτων σιτηρών σύμφωνα με τις ανάγκες της αγοράς-
ότι, στο πλαίσιο της αναμορφώσεως της κοινής γεωργικής πολιτικής, έχει προβλεφθεί, ιδίως, ο καθορισμός μιας ενιαίας τιμής παρεμβάσεως για όλα τα σιτηρά- ότι η τιμή αυτή καθορίστηκε σε πολύ μειωμένο επίπεδο- ότι θα πρέπει αυτό να ληφθεί υπόψη κατά τον καθορισμό του ποσού των μηνιαίων προσαυξήσεων-
ότι, όσον αφορά την τιμή κατωφλίου για τον αραβόσιτο και το σόργο, οι μηνιαίες προσαυξήσεις εφαρμόζονται, εξάλλου, σύμφωνα με το άρθρο 3 παράγραφος 2 τελευταίο εδάφιο του κανονισμού (ΕΟΚ) αριθ. 1766/92,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1993/94, οι μηνιαίες προσαυξήσεις που πρέπει να εφαρμόζονται στην τιμή παρέμβασης του μαλακού σίτου, της σίκαλης, της κριθής, του αραβοσίτου, του σόργου και του σκληρού σίτου και στην τιμή κατωφλίου για όλα τα σιτηρά, που ισχύουν για τον πρώτο μήνα της περιόδου εμπορίας, είναι οι ακόλουθες:
/ ΠΙΝΑΚΕΣ: δείτε Ε.Ε. */
Όσον αφορά τον αραβόσιτο και το σόργο, η μηνιαία προσαύξηση για τον Αύγουστο και το Σεπτέμβριο δεν εφαρμόζεται στην τιμή κατωφλίου.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την περίοδο εμπορίας 1993/94.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 14 Ιουνίου 1993.

Labels: 2
17